Fyn Rundt
Fyn Rundt, Classic Fyn Rundt, havkapsejlads afholdt siden 1934. Fyn Rundt har start og mål i Kerteminde og arrangeres efter 2010 af Kerteminde Sejlklub. Hvert år deltager ca. 120 både.
Oprindeligt startede og sluttede Fyn Rundt ved naturhavnen Korshavn på vestsiden af Hindsholms nordspids og arrangeredes af Odense Sejlklub. Årene 1941-45 sejledes konkurrencen ikke. I slutningen af 1980'erne havde Fyn Rundt sin storhedstid. Deltagerantallet var over 1200 både, og rekorden som hurtigste båd, 13 h 59 min 27 s, blev sat af Buksesnedkeren i 1990.